**LOV**

**for**

**FORENINGEN**

**HOVEDTELEGRAFSTATIONENS SOMMERHUSE**

**(JULESPAREFORENINGEN AF 1912)**

**Foreningens formål og hjemsted**

**------------------------------**

**1**

1. Foreningens formål er at arbejde for tilvejebringelse og vedligeholdelse af huse, der er egnede til ferie- og rekreationsophold for medlemmerne samt at forvalte en årlig opsparing for medlemmerne.

1. Foreningen varetager ved bestyrelsen forvaltningen og administrationen af følgende 2 legater:
2. Det Københavnske Telegrafpersonales Legat.
3. Telegrafist F.W. Jensens Legat

3. Foreningens hjemsted er København.

**Medlemmerne**

-----------

**2**

1. Som ordinære medlemmer kan optages ansatte og tidligere ansatte i det tidligere Post- og Telegrafvæsen med heraf afledte virksomheder, Telestyrelsen og TDC A/S, samt disses ægtefælle/samlever og børn og børnebørn. Endvidere kan - efter særlig godkendelse af bestyrelsen - som ordinære medlemmer optages personer, der som gæster hos medlemmer i sommerhusene har udtrykt interesse og respekt for foreningens formål og idégrundlag.

2. Ekstraordinært medlemsskab af et års varighed (1 udlejningssæson) kan efter beslutning i bestyrelsen opnås af personer uden tilknytning til de i pkt.1 nævnte virksomheder.

 .

3. Udmeldelse skal ske ved henvendelse til foreningens sekretær med 1 måneds varsel til den 1. januar.

**Kontingent**

**----------**

**3**

1. Et årligt kontingentet fastsættes af generalforsamlingen og opkræves forud pr. 1. januar.

2. Generalforsamlingen kan beslutte, at der opkræves et ekstra årligt kontingent til dækning af særlige udgifter.

3. Såfremt foreningen må rykke for betaling af kontingent, pålægges et rykkergebyr der fastlægges af generalforsamlingen.

4. Hvis et medlem ikke har betalt kontingent for det løbende år inden den 1. april, slettes den pågældende af medlemslisten

**Generalforsamlingen**

**-------------------**

**4**

1. Generalforsamlingen er foreningens højeste myndighed. Ordinær generalforsamling afholdes hvert år i marts måned. Den indkaldes med 14 dages varsel og er altid beslutningsdygtig. Ved hver generalforsamling føres en protokol, der underskrives af dirigenten, referenten og formanden.

2. Hvert medlem har én stemme, og der kan kun stemmes ved personligt fremmøde.

3. Generalforsamlingen vælger formand for 3 år og 6 bestyrelsesmedlemmer, hvoraf 2 afgår hvert år efter tur. Endvidere vælges 2 suppleanter til bestyrelsen, 2 revisorer og 1 revisorsuppleant.

4. Formanden aflægger beretning om foreningens virksomhed.

5. Kassereren aflægger regnskab for det forløbne år.

6. Forslag, der ønskes behandlet på generalforsamlingen, må være bestyrelsen i hænde senest 8 dage før generalforsamlingens afholdelse.

7. Bestyrelsen kan til enhver tid indkalde til ekstraordinær generalforsamling og skal indkalde til en sådan, når mindst 25 medlemmer fremsætter skriftligt krav herom. En ekstraordinær generalforsamling er altid beslutningsdygtig.

8. Forandringer i denne lov kan kun ske, såfremt 2/3 af de på en generalforsamling afgivne stemmer er for ændringen.

**Bestyrelsen**

**---------**

**5**

1. Bortset fra formand konstituerer bestyrelsen sig selv med næstformand, kasserer og sekretær. Den fastsætter selv sin forretningsorden.

2. Formanden leder bestyrelsens arbejde og indkalder til bestyrelsesmøde, når forholdene kræver det, og skal i øvrigt indkalde, når mindst 2 bestyrelsesmedlemmer fremsætter ønske herom.

3. Formanden og kassereren tegner sammen foreningen i økonomiske anliggender. Kassereren fører foreningens regnskab og foretager udbetalinger på grundlag af dispositioner godkendt af generalforsamlingen eller bestyrelsen. Formanden og kassereren har underskriftsret til foreningens bankkonti.

1. Bestyrelsen kan ikke belåne foreningens faste ejendom uden generalforsamlingens samtykke. Dette kræves ligeledes såvel ved køb og salg af ejendom som ved reparationer og nyopførelser, når disse dispositioner angår beløb over 50.000 kr.

# Forvaltning af medlemmernes opsparing

-------------------------

**6**

1. Opsparingen forvaltes efter regler, der fastsættes af bestyrelsen. Det opsparede beløb udbetales normalt i december måned. Såfremt et opsparet beløb ønskes udbetalt uden for den fastsatte termin, opkræves et ekspeditionsgebyr, der fastsættes af generalforsamlingen. Udbetaling uden gebyr skal dog altid finde sted ved dødsfald, eller udmeldelse af foreningen.
2. Det opsparede beløb indsættes på foreningens bankkonti til den højest opnåelige rente, der tilfalder foreningen.

**Byggebeviser**

**-------------**

**7**

1. Til hjælp til vedligeholdelse af foreningens huse er udstedt 1000 byggebeviser á 10 kr. pr. måned, der kan erhverves af foreningens medlemmer. Hver måned trækkes lod om et antal præmier svarende til halvdelen af den pålydende værdi. Vinderne får direkte besked.

2. Forvaltningen af byggebeviserne varetages af et medlem af bestyrelsen. Betalingen for byggebeviserne indsættes på en bankkonto. Overskuddet fra byggebeviserne indgår i foreningens driftsregnskab.

# Regnskabet

**----------**

**8**

1. Kassereren sørger for opkrævning af spareindskud, betaling for byggebeviser og kontingent, indbetaling sker til foreningens bankkonti.

1. Kassereren sørger for, at årsregnskabet er afsluttet og godkendt af formanden samt revideret inden 1. marts.
2. Der udarbejdes særskilt regnskab for de af foreningen forvaltede legater.
3. Der kan udbetales honorar til medlemmer af bestyrelsen. Størrelsen fastsættes af generalforsamlingen.
4. I forbindelse med inspektion af foreningens ejendom samt mødevirksomhed og arbejdsdage, ydes transportgodtgørelse til bestyrelsesmedlemmerne efter regler, der fastsættes af generalforsamlingen.

**Ophold i sommerhusene**

**-----------------------**

**9**

1. Sommerhusene udlejes til medlemmerne efter regler, godkendt af en generalforsamling.

.

.

3.. Bestyrelsen er berettiget til som påskønnelse for varetagelse af foreningens interesser at tildele medlemmer ophold i et af sommerhusene uden beregning af leje.

4.. Bestilling af ophold i foreningens huse indkaldes sammen med indkaldelse til den ordinære generalforsamling i marts måned. Efter den første fordeling kan ledige perioder søges ved henvendelse til foreningens udlejningsadministrator. Ledige perioder kan evt. udlejes til ekstraordinære medlemmer

**Foreningens opløsning**

**---------------------**

**10**

1. Foreningen kan kun opløses på en generalforsamling. 4/5 af samtlige medlemmer skal på generalforsamlingen skriftligt stemme for opløsningen.

2. Såfremt der ikke er mødt 4/5 af foreningens medlemmer på generalforsamlingen, indkaldes til en ekstraordinær generalforsamling med opløsning af foreningen som dagsorden. En sådan ekstraordinær generalforsamling, der evt. kan indkaldes samtidig med indkaldelsen til den under pkt.1 nævnte, kan beslutte opløsning af foreningen ved almindelig stemmeflerhed.

3. Den afsluttende generalforsamling træffer beslutning om anvendelse af foreningens aktiver på grundlag af forslag fra bestyrelsen.

 ---------------------

 Vedtaget på generalforsamlingen den 10. marts 2016